ΔΗΜΟΣ ΜΩΛΟΣ ΑΓΙΟΥ ΚΩΝ/ΝΟΥ

ΨΗΦΙΣΜΑ

Ο Δήμος Μήλου Αγίου Κων/νου με ομόφωνη απόφασή του, εκφράζει την πλήρη αγανάκτησή του για τις πληροφορίες σχετικά με το κλείσιμο του Καταστήματος της Εθνικής Τράπεζας στην Τοπική Κοινότητα Μώλου.

Το κατάστημα αυτό λειτουργεί εδώ και 50; Χρόνια, δίνοντας αισιοδοξία για την ανάπτυξη του τόπου και την εξυπηρέτηση των πελατών του.

Εξυπηρετεί την Τοπική Κοινότητα Μώλου και τις γύρω τοπικές Κοινότητες, με πληθυσμό που φθάνει τους 4.000 κατοίκους, η πλειοψηφία των οποίων είναι αγρότες και επαγγελματίες, οι οποίοι στηρίζουν την Τράπεζα , αφού όπως είναι γνωστό ο κύριος όγκος των συναλλαγών γίνεται μέσω των Τραπεζικών Καταστημάτων.

Η σκέψη για κατάργηση του παραπάνω καταστήματος θα επιφέρει μεγάλη αναστάτωση στην Τοπική Κοινωνία.

Ο αντίλογος , ότι παρέχονται δυνατότητες συναλλαγών μέσω ηλεκτρονικών μέσων , e-baking κ.α., δεν είναι πειστικός, διότι η ηλικιακή σύνθεση του πληθυσμού και η έλλειψη ειδικών γνώσεων είναι δεδομένη.

Για τους παραπάνω λόγους, ζητάμε να μην κλείσει το Κατάστημα της Εθνικής Τράπεζας στο Μώλο, σεβόμενοι τους κατοίκους και τις επιχειρήσεις.

Καμένα Βούρλα, 5-12-2016